**Pariisi–Tours** on yhden päivän mittainen pyöräilykilpailu, joka järjestetään lokakuussa Ranskassa. Varsin tasainen reitti kulkee Pariisin laitamilta Tours'iin seuraillen Chevreusen ja Loire'n laaksoja. Reitin korkein kohta on 200 m:n korkeudessa Gault-du-Perchessä. Kilpailu on tullut tunnetuksi kiriajajien suosikkina, koska kilpailu yleensä päättyy joukkokiriin 3 km:n mittaisella Avenue du Grammontilla. Kilpailu kuuluu UCI Europe Touriin ja on kategorialuokitukseltaan 1.Pro. Vuosina 2005–2007 se kuului UCI ProTour -sarjaan.

Vuoden 2016 kilpailu käynnissä

Historia
--------

Kilpailijoita ennen lähtöä vuoden 1912 kilpailussa
Kilpailu järjestettiin ensimmäisen kerran amatöörikilpailuna vuonna 1896 ja se on yksi vanhimmista pyöräilykilpailuista. Kilpailun järjestäjänä toimi Paris-Velo-lehti. Seuraavan kerran kilpailun järjesti aikakauslehti l'Auto vuonna 1906 ja siitä lähtien se on järjestetty vuosittain. l'Auto muutti kilpailun ammattilaisille tarkoitetuksi. Nykyään kilpailun järjestäjänä toimii Amaury Sport Organisation, joka vastaa myös Ranskan ympäriajon järjestämisestä.

Reitti ja olosuhteet
--------------------

Kilpailun reitti on muuttunut useasti vuosien saatossa kilpailun kokonaismatkan kuitenkin säilyessä noin 250 km. Varsin aikaisessa vaiheessa kilpailun lähtö siirrettiin pois Pariisista, ensin Versailles'hin ja myöhemmin nykyisen paikkaansa Saint Arnould en Yvelinesiin. Vuosina 1919–1926 kilpailun reitissä tapahtui suuria muutoksia, joiden tavoitteena oli tehdä kilpailun lopusta vaativampi. Reittiin lisättiin mutka Chinon kaupunkiin, minkä myötä Toursia lähestyttiin mäkisempää maastoa pitkin ja samalla kilpailun kokonaismitta kasvoi 342 kilometriin. Tästä huolimatta kiriajajat jatkoivat kilpailun dominointia ja vuonna 1959 järjestäjät päättivät lisätä loppuun kolme kierrosta, joiden aikana noustiin Aloutte-mäen päälle. Tämäkään ei kuitenkaan auttanut ja vuonna 1965 muutosta yritettiin jälleen. Tällä kertaa kiellettiin ulkopuolisten vaihtajien käyttö ja ajajat pakotettiin käyttämään vain kahta eri vaihdetta. Kilpailun voitti alankomaalainen, ensimmäistä vuottaan kilpaillut Gerben Karstens, joka oli valinnut käyttöönsä välitykset 53×16 ja 53×15. Karstensin keskinopeus 246 km reitillä oli 45,029 km/h, mikä tuohon aikaan oli kilpailun ennätys. Vaihteiden käytön rajoittaminen huomattiin kuitenkin varsin pian toimimattomaksi ratkaisuksi sillä vuoden 1966 kilpailu päättyi lähes vastaavanlaiseen massakiriin kuin vuonna 1964, joten vaihteiden rajoituksista luovuttiin, eikä niitä ole käytetty vuoden 1966 jälkeen.

Vuosina 1974–1987 reittiin tehtiin jälleen merkittäviä muutoksia, kun kilpailu ajettiin jopa päinvastaiseen suuntaan eli Toursista Pariisiin ja reittiä muutettiin muutenkin vuosittain. Tuohon aikaan kilpailu tunnettiin välillä nimellä Grand Prix d'Automne ja välillä se oli nimetty lähtö- ja maalipaikkoina toimineiden kaupunkien mukaan. Monien mielestä kilpailu menetti luonnettaan näiden vuosien aikana, jolloin kilpailu ajettiin välillä Toursista Versailles'hin (1974–1975), Bloista Chaville'en (1976–1977 ja 1979–1984) Bloista Autodrome de Montiéryyn (1978) ja Créteil'stä Chavilleen (1985–1987). Vuonna 1988 kilpailu ajettiin alkuperäistä reittiä päinvastaiseen suuntaan. Tuulella on merkittävä vaikutus kilpailussa ja erityisesti lounaanpuoleinen tuuli tekee kilpailusta raskaan. Vuonna 1988 Peter Pieters voitti vastatuuleen ajetun kilpailun vain 34 km/h keskinopeudella, joka oli hitain kilpailun historiassa 57 vuoteen. Toisaalta vuonna 2003 Erik Zabel voitti myötätuuleen ajetun kilpailun 47,550 km/h keskinopeudella, mistä hän sai *Ruban Jaune* eli "Keltaisen nauhan", joka annetaan korkeimmasta keskinopeudesta pyöräilyn klassikkokilpailussa.

Voittajat
---------

|  |  |  |
| --- | --- | --- |
| 2022 Ranska Arnaud Démare
2021 Ranska Arnaud Démare
2020 Tanska Casper Pedersen
2019 Belgia Jelle Wallays
2018 Tanska Søren Kragh Andersen
2017 Italia Matteo Trentin
2016 Kolumbia Fernando Gaviria
2015 Italia Matteo Trentin
2014 Belgia Jelle Wallays
2013 Saksa John Degenkolb
2012 Italia Marco Marcato
2011 Belgia Greg Van Avermaet
2010 Espanja Óscar Freire
2009 Belgia Philippe Gilbert
 2008 Belgia Philippe Gilbert
 2007 Italia Alessandro Petacchi
 2006 Ranska Frédéric Guesdon
 2005 Saksa Erik Zabel
 2004 Alankomaat Erik Dekker
 2003 Saksa Erik Zabel
 2002 Tanska Jakob Piil
 2001 Ranska Richard Virenque
 2000 Italia Andrea Tafi
 1999 Belgia Marc Wauters
 1998 Ranska Jacky Durand
 1997 Ukraina Andrei Tchmil
 1996 Italia Nicola Minali
 1995 Italia Nicola Minali
 1994 Saksa Erik Zabel
 1993 Belgia Johan Museeuw
 1992 Belgia Hendrik Redant
 1991 Belgia Johan Capiot
 1990 Tanska Rolf Sørensen
 1989 Alankomaat Jelle Nijdam
 1988 Alankomaat Peter Pieters
 1987 Alankomaat Adri van der Poel
 1986 Australia Phil Anderson
 1985 Belgia Ludo Peeters
 1984 Irlanti Sean Kelly
 1983 Belgia Ludo Peeters
 1982 Belgia Jean-Luc Vandenbroucke | 1981 Alankomaat Jan Raas
 1980 Belgia Daniel Willems
 1979 Alankomaat Joop Zoetemelk
 1978 Alankomaat Jan Raas
 1977 Alankomaat Joop Zoetemelk
 1976 Belgia Ronald Dewitte
 1975 Belgia Freddy Maertens
 1974 Italia Francesco Moser
 1973 Belgia Rik Van Linden
 1972 Belgia Noël Van Tyghem
 1971 Belgia Rik Van Linden
 1970 Saksa Jürgen Tschan
 1969 Belgia Herman Van Springel
 1968 Belgia Guido Reybroeck
 1967 Belgia Rik Van Looy
 1966 Belgia Guido Reybroeck
 1965 Alankomaat Gerben Karstens
 1964 Belgia Guido Reybroeck
 1963 Alankomaat Jo de Roo
 1962 Alankomaat Jo de Roo
 1961 Belgia Jos Wouters
 1960 Alankomaat Jo de Haan
 1959 Belgia Rik Van Looy
 1958 Belgia Gilbert Desmet
 1957 Belgia Fred De Bruyne
 1956 Ranska Albert Bouvet
 1955 Ranska Jacques Dupont
 1954 Ranska Gilbert Scodeller
 1953 Belgia Jos Schils
 1952 Ranska Raymond Guegan
 1951 Ranska Jacques Dupont
 1950 Ranska André Mahé
 1949 Belgia Albert Ramon
 1948 Ranska Louis Caput
 1947 Belgia Briek Schotte
 1946 Belgia Briek Schotte
 1945 Ranska Paul Maye
 1944 Ranska Lucien Teisseire
 1943 Ranska Gabriel Gaudin
 1942 Ranska Paul Maye | 1941 Ranska Paul Maye
*1940 ei järjestetty*
1939 Belgia Frans Bonduel
 1938 Italia Jules Rossi
 1937 Belgia Gustave Danneels
 1936 Belgia Gustave Danneels
 1935 Ranska René Le Grèves
 1934 Belgia Gustave Danneels
 1933 Ranska Jules Merviel
 1932 Ranska Jules Moineau
 1931 Ranska André Leducq
 1930 Ranska Jean Marechal
 1929 Luxemburg Nicolas Frantz
 1928 Belgia Denis Verschueren
 1927 Sveitsi Henri Suter
 1926 Sveitsi Henri Suter
 1925 Belgia Denis Verschueren
 1924 Belgia Louis Mottiat
 1923 Belgia Paul Deman
 1922 Ranska Henri Pélissier
 1921 Ranska Francis Pélissier
 1920 Ranska Eugène Christophe
 1919 Belgia Hector Tiberghien
 1918 Ranska Charles Mantelet
 1917 Belgia Philippe Thys
 *1915–1916 ei järjestetty*
 1914 Sveitsi Oscar Egg
 1913 Ranska Charles Crupelandt
 1912 Belgia Louis Heusghem
 1911 Ranska Octave Lapize
 1910 Luxemburg François Faber
 1909 Luxemburg François Faber
 1908 Ranska Omer Beaugendre
 1907 Ranska Georges Passerieu
 1906 Ranska Lucien Petit-Breton
 *1902–1905 ei järjestetty*
 1901 Ranska Jean Fischer
 *1897–1900 ei järjestetty*
 1896 Ranska Eugène Prévost |

Lähteet
-------

* Kilpailun tulokset memoire-du-cyclisme.eu (ranskaksi)
* Tulokset vuodesta 1994 procyclingstats.com (englanniksi)

### Viitteet

Aiheesta muualla
----------------

* Kilpailun viralliset kotisivut (ranskaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Paris-Tours